Diari Oficial de la Generalitat Valenciana


Sumari del DOGV 9848, del 14-05-2024 (2024/4080)

Anunci per a l'alienació dels aprofitaments cinegètics en zones de caça controlada i forests d'utilitat pública gestionades per la Generalitat a la província de València per a les temporades 2024-2025 i següents.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/4080


Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Anunci per a l'alienació dels aprofitaments cinegètics en zones de caça controlada i forests d'utilitat pública gestionades per la Generalitat a la província de València per a les temporades 2024-2025 i següents. [2024/4080]  
1. Objecte  
1.1. L'objecte d'este annex és l'establiment del procediment i condicions per a l'alienació de l'aprofitament cinegètic en zones de caça controlada i forests d'utilitat pública gestionades per la Conselleria de Medi Ambient, Aigua, Infraestructures i Territori, a la província de València, tant de titularitat municipal com de propietat de la Generalitat Valenciana, per a les temporades 2024-2025 i següents.  
  
2. Tramitació, procediment i tipus de licitació  
2.1. L'entitat que realitzarà l'alienació dels aprofitaments cinegètics de les forests d'utilitat pública de titularitat municipal serà en cada cas l'ajuntament que tinga la seua propietat. En cas de zones de caça controlada i les forests d'utilitat pública que són propietat de la Generalitat Valenciana, serà la Direcció Territorial de València de la conselleria competent en matèria de medi ambient, d'acord amb el que indiquen els annexos.   
2.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i concurrència competitiva, arreplegats en l'article 15.5 de la Llei 43/2003, de 21 de novembre, de forests, així com amb el que es disposa en la matèria en la legislació reguladora del règim local i la legislació vigent en matèria de patrimoni de les administracions públiques i contractació del sector públic.   
2.3. El tipus de licitació serà oberta, de tramitació ordinària i es realitzarà, amb caràcter general, mitjançant subhasta a l'alça en la quantitat establida per a cada aprofitament en l'annex I, per a les forests la titularitat de les quals és municipal.  
2.4. En cas de zones de caça controlada, només podran participar en el procediment per a la seua adjudicació les entitats locals o societats de caçadors sense ànim de lucre, en els termes de la disposició addicional sèptima de la Llei 13/2004, de 27 de desembre, de caça de la Comunitat Valenciana, el tipus de licitació serà oberta, de tramitació ordinària i es realitzarà mitjançant adjudicació directa (llista de l'annex II) i concurs (llista de l'annex III)  
2.5. En el cas d'aprofitaments cinegètics de forests d'utilitat pública, podran optar les persones físiques o jurídiques amb plena capacitat d'obrar i que no estiguen incurses en algunes de les prohibicions per a contractar assenyalades en la normativa vigent en matèria de contractes del sector públic.  
3. Plec general de condicions economicoadministratives  
3.1. El plec general de condicions economicoadministratives que regix les alienacions en forests de titularitat municipal haurà de ser redactat i aprovat per l'entitat local que tinga la propietat de la forest. Este document haurà de romandre depositat i ser accessible en el corresponent ajuntament.   
3.2. Per als aprofitaments de les zones de caça controlada i de les forests propietat de la Generalitat Valenciana serà aplicable el plec general de condicions economicoadministratives per a l'alienació dels aprofitaments forestals en forests propietat de la Generalitat, arreplegat en la Instrucció de la Direcció General de Medi Natural i Avaluació Ambiental de 14/07/2017 i les condicions establides en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat Valenciana, així com les condicions arreplegades en el present anunci de subhasta.  
  
3.3. El plec general de condicions economicoadministratives per a l'alienació dels aprofitaments forestals en forests propietat de la Generalitat es podrà consultar en les dependències de la Direcció Territorial de la conselleria competent en matèria de medi ambient, situada al carrer Gregorio Gea, 27, 5a planta, de València i en l'enllaç   
https://mediambient.gva.es/es/web/medio-natural/aprovechamientos-forestales  
3.4. En les forests de propietat municipal, els plecs de condicions economicoadministratives inclouran la capacitat del licitador, les característiques de les proposicions, la garantia definitiva i el preu de licitació.   
4. Plec general de condicions tecnicofacultatives  
4.1. Serà d'aplicació per als aprofitaments objecte d'este anunci el plec general de condicions tecnicofacultatives per a l'alienació dels aprofitaments forestals en forests gestionades per la Generalitat, arreplegat en la Instrucció de la Direcció General de Medi Natural i Avaluació Ambiental de 14/07/2017 i les condicions establides en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat Valenciana, així com les condicions arreplegades en el present anunci.   
  
4.2. Sense perjuí d'això, els aprofitaments objecte d'este anunci disposaran d'un plec de condicions particulars tecnicofacultatives específic. Este plec haurà de ser subscrit pel titular de la forest, l'adjudicatari i pel tècnic facultatiu designat a este efecte, i contindrà la taxació i el període d'execució o gaudi de l'adjudicació.  
  
4.3. Per a les forests de propietat municipal, es podran revisar a l'ajuntament que tinga la titularitat de la forest licitada.  
4.4. Per a les forests propietat de la Generalitat, estos plecs es podran revisar en les dependències de la Direcció Territorial de la conselleria competent en matèria de medi ambient, situada al carrer Gregorio Gea, 27, 5a planta, de València i en l'enllaç   
https://mediambient.gva.es/es/web/medionatural/aprovechamientos-forestales  
5. Condicions d'execució de l'aprofitament   
5.1. L'adjudicació de l'aprofitament cinegètic implica per a l'adjudicatari assumir els drets, els deures i les obligacions previstos en la Llei 13/2004, de 27 de desembre, de caça de la Comunitat Valenciana.  
  
5.2. L'adjudicatari estarà obligat a complir les condicions establides en el corresponent Pla tècnic d'ordenació cinegètica del vedat de caça que es constituïsca o al que, si és el cas, s'agregue, que en tal cas haurà de modificar-se adequant-se a la nova superfície. L'adjudicatari haurà de presentar sol·licitud d'aprovació de pla tècnic d'ordenació cinegètica o, si és el cas, de modificació del pla tècnic d'ordenació cinegètica vigent, per a la seua aprovació per la direcció territorial.  
  
5.3. No obstant això, en el cas de zones de caça controlada i en el de forests d'utilitat pública propietat de la Generalitat no declarades zona de caça controlada amb una superfície major o igual a 250 hectàrees, l'aprofitament cinegètic s'ajustarà a les condicions establides en el corresponent plec de condicions particulars tecnicofacultatives, i en la resolució aprovatòria del corresponent Pla tècnic d'ordenació cinegètica aprovat per la direcció territorial, i el contingut de la qual es podrà revisar en les dependències de la Direcció Territorial de la conselleria competent en matèria de medi ambient, situada al carrer Gregorio Gea, 27, 5a planta, de València.  
5.4. Serà aplicable la normativa vigent en matèria forestal i de caça, i en general la normativa en matèria mediambiental que afecte l'exercici de l'activitat cinegètica, especialment la normativa reguladora dels parcs naturals i les normes de gestió de la Xarxa Natura 2000, si és el cas.  
6. Termini de vigència del gaudi  
6.1. El termini de vigència de l'adjudicació de l'aprofitament cinegètic serà el fixat en cada cas en els annexos, comprés entre l'1 de juny i el 31 de maig de l'any següent coincidint amb la temporada cinegètica. Amb l'excepció de la temporada 24-25 que serà de l'1 d'agost de 2024 al 31 de maig de 2025.  
7. Lloc i termini de presentació de les ofertes  
7.1. Amb caràcter preferent, les proposicions per a optar a la subhasta es presentaran en el Registre general d'entrada dels respectius ajuntaments indicats en l'annex.  
7.2. En el cas de les forests propietat de la Generalitat Valenciana, estes es presentaran en les dependències situades al carrer Gregorio Gea, 27, 5a planta, de València. No obstant això, les proposicions es podran presentar en qualsevol dels registres administratius oficials en qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.   
El termini per a la presentació de les sol·licituds de participació serà de 10 dies naturals a comptar des de l'endemà de la publicació d'este anunci en el Diari Oficial de la Generalitat Valenciana.   
8. Documentació que es requerix per a accedir a la subhasta  
8.1. En el cas de zones de caça controlada i forests propietat de la Generalitat Valenciana La documentació requerida per a la presentació de les ofertes està desglossada en la clàusula sexta del plec particular de condicions economicoadministratives, i en el mateix plec també es poden consultar els models de declaració responsable que ha de presentar el licitador i de proposició econòmica.  
9. Lloc i data de celebració de la subhasta  
9.1. Les subhastes se celebraran als ajuntaments respectius i en les dependències de la Direcció Territorial de València en els casos de forests pròpies de la Generalitat Valenciana i zones de caça controlada, en les dates que figuren en l'annex II-III.  
9.2. En el cas de zones de caça controlada i forests propietat de la Generalitat Valenciana quan la primera subhasta resulte deserta, se celebrarà la segona deu dies hàbils després, a comptar des de la publicació en el tauler d'anuncis del resultat d'esta, i que es pot consultar en el següent enllaç: https://mediambient.gva.es/es/web/medio-natural/aprovechamientos-forestales. En els primers 5 dies hàbils d'este termini hauran de presentar-se les sol·licituds per a participar en la segona subhasta, en els mateixos termes i condicions que per a la primera.   
  
10. Garantia definitiva  
10.1. L'adjudicatari haurà de consignar obligatòriament una garantia definitiva per valor del 10 per cent de l'import d'adjudicació en el termini de 10 dies a partir de la data en què li siga comunicada l'adjudicació. La no-consignació de la garantia en el termini assenyalat serà motiu d'anul·lació del procés d'adjudicació iniciat, i es passarà a la següent oferta millor situada.   
10.2. La garantia definitiva respondrà de les penalitzacions imposades a l'adjudicatari per raó de l'activitat que realitze, del rescabalament dels danys i perjuís que l'adjudicatari ocasionara al titular de la forest amb motiu de l'adjudicació, de les despeses originades a estos per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que s'establix en els plecs de condicions economicoadministratives i tecnicofacultatives o amb caràcter general en la legislació de contractes del sector públic.  
10.3. La devolució de la garantia definitiva es produirà quan finalitze el termini vigent de l'adjudicació, una vegada haja certificat la Direcció Territorial de València la seua correcta execució o gaudi.  
11. Condicions economicoadministratives.   
11.1. Les condicions economicoadministratives d'aplicació a esta licitació seran les establides en:  
• Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat.  
  
• Instrucció de 14 de juliol de 2017 de la Direcció General de Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural per la qual es determinen els plecs generals per a l'alienació dels aprofitaments forestals.  
  
• Condicions economicoadministratives a tindre en compte en l'alienació d'aprofitaments cinegètics en forests propietat de la Generalitat de la Direcció General de Medi Natural i Animal de 7 de desembre de 2023.   
• El plec de condicions particulars economicoadministratives per a l'alienació de l'aprofitament de caça de forests d'utilitat pública i zones de caça controlada propietat de la Generalitat de la província de València de l'any 2024.   
11.2. Estos documents es troben a la disposició dels interessats en la Direcció Territorial de la Conselleria de Medi Ambient, Aigua, Infraestructures i Territori, situada al carrer Gregorio Gea, 27, 5a planta, de València i en la següent adreça web de la Conselleria de Medi Ambient, Aigua, Infraestructures i Territori:   
https://mediambient.gva.es/es/web/medio-natural/aprovechamientos-forestales  
12. Obtenció de la llicència i lliurament de l'aprofitament  
12.1. Una vegada siga ferma l'adjudicació i li siga comunicada a l'adjudicatari, serà condició indispensable que este dispose de la llicència que autoritza l'execució de l'aprofitament.  
12.2. La llicència serà expedida per la Direcció Territorial de València a càrrec de la qual estiga la forest, una vegada realitzat el pagament del cànon i s'haja constituït la garantia definitiva per part de l'adjudicatari de l'aprofitament.   
12.3. La llicència haurà d'estar disponible en el lloc on es desenvolupe l'activitat i podrà ser requerida en qualsevol moment per les autoritats competents.  
12.4. No es podrà gaudir de l'aprofitament fins que no es trobe senyalitzat l'espai cinegètic sobre el terreny d'acord amb la normativa vigent. Els treballs i materials necessaris per a la senyalització no podran computar-se com a millores en benefici de la fauna salvatge i seran per compte de l'adjudicatari.   
13. Inversions en benefici de poblacions silvestres   
13.1. De conformitat amb l'article 35 de la Llei 13/2004, de 27 de desembre, de caça de la Comunitat Valenciana, l'adjudicatari haurà de realitzar inversions en benefici de les poblacions silvestres per valor del 35 % de la valoració en viu de les rendes cinegètiques. Estes inversions estaran quantificades, valorades i localitzades en el corresponent pla tècnic d'ordenació cinegètica.  
14. Causes de resolució de l'adjudicació  
14.1. En forests propietat dels ajuntaments, les causes de resolució de l'adjudicació seran les previstes en la normativa vigent en matèria de patrimoni de les administracions públiques i de contractes del sector públic.  
14.2. En forests propietat de la Generalitat, les causes de resolució de l'adjudicació seran les previstes en el plec general de condicions economicoadministratives per a l'alienació dels aprofitaments forestals en forests propietat de la Generalitat, que es podrà consultar en les dependències de la Direcció Territorial de la Conselleria competent en matèria de medi ambient, situada al carrer Gregorio Gea, 27, 5a planta, de València i en l'enllaç:   
https://mediambient.gva.es/es/web/medio-natural/aprovechamientos-forestales  
15. Supletori  
En el no previst en el present anunci i plecs que l'acompanyen, s'estarà al que es disposa en la legislació vigent de contractes del sector públic; en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat; la Instrucció del 14 de juliol de 2017 de la Direcció General de Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural per la qual es determinen els plecs generals per a l'alienació dels aprofitaments forestals, així com les condicions economicoadministratives a tindre en compte en l'alienació d'aprofitaments cinegètics en forests propietat de la Generalitat de la Direcció General de Medi Natural i Animal de 7 de desembre de 2023.  
  
  
València, 3 de maig de 2024. El director o directora territorials, (p. s. R del sotssecretari de 20/09/2023), el cap del Servici territorial de Medi Ambient de València: José Guillermo Rojí Moliner.